Aldona Misevičiūtė

Aldona Misevičiūtė (g. 1926 m. rugpjūčio 3 d. Tauragėje) – Lietuvos agronomė selekcininkė, biomedicinos mokslų daktarė.

 Biografija 
1947 m. baigė Lietuvos žemės ūkio akademiją. 1952 m. žemės ūkio mokslų kandidatė. 

1952–1956 dirbo Žemdirbystės ir dirvožemio, 1957–1992 m. – Sodininkystės ir daržininkystės institutuose (iki 1987 m. Vytėnų sodininkystės ir daržininkystės bandymų stotis); 1957–1960 m. direktoriaus pavaduotoja, 1967–1986 m. Sodo augalų selekcijos skyriaus vedėja. 

 Mokslinė veikla 
Mokslinių tyrimų sritis – braškių ir juodųjų serbentų selekcija. Paskelbė apie 60 mokslinių straipsnių. Sukūrė veisles:
 braškių – „Nida“ 1971 m., „Nora“ 1974 m., „Venta“ 1981 m. ir „Jaunė“ 1990 m.
 juodųjų serbentų – „Sakalai“ 1973 m., „Kastyčiai“ 1980 m., „Vakariai“ 1990 m., „Almiai“ 1993 m., „Laimiai“ 1993 m., „Pilėnai“ 1993 m., „Vyčiai“ 1993 m., „Joniniai“ 1993 m., „Gagatai“ 1995 m., „Kupoliniai“ 1995 m., „Kriviai“ 1995 m., „Blizgiai“ 2001 m., „Smaliai“ 2001 m., „Dainiai“ 2001 m. 

 Bibliografija 
 Braškių auginimas, 1980 m.
 Serbentų, agrastų ir aviečių auginimas, 1987 m.
 Vaismedžių ir uogakrūmių dauginimas, su kitais, 1967 m.
 Lietuvos pomologija, su kitais 1974 m.
 Sodininko ir daržininko žinynas, su kitais, 1982 m.
 Lietuvos pomologija II t., su kitais, 1996 m.

 Įvertinimas 
 1998 m. Lietuvos mokslo premija

 Šaltiniai 

Kategorija:Lietuvos agronomai
Kategorija:Lietuvos selekcininkai
Kategorija:Lietuvos mokslo premijos laureatai
Kategorija:Lietuvos pomologai